_:n785f3f87745e45989005c16b5ccc4831xb0
<http://schema.org/articleBody>
"\nPreședintele Consiliului Superior al Magistraturii, Lia Savonea,  a sesizat sâmbătă Inspecția Judiciară pentru a ancheta modul în care procurorul Maria Pițurcă de la Parchetul de pe  lângă Curtea de Apel Craiova a intervenit în cazul fetiței din  Mehedinți, informează Stiripesurse.ro. Site-ul o citează pe Lia Savonea:\n\n\n\n„Față de aspectele semnalate de mass-media cu privire la \nconduita unui procuror din cadrul Parchetului de pe lângă Curtea de Apel\n Craiova, care ar fi bruscat o minoră cu ocazia efectuării unei \npercheziții în cursul zilei de 21 iunie 2019, Președintele Consiliului \nSuperior al Magistraturii, doamna judecător Lia Savonea, a decis \nsesizarea Inspecției Judiciare în vederea efectuării de verificări cu \nprivire la împrejurările și modalitatea în care procurorul a exercitat \nsupravegherea cercetării penale în cauză și a coordonat activitatea de \nefectuare a percheziției domiciliare.\n\n\n\nPreședintele Consiliului  Superior al Magistraturii solicită efectuarea cu celeritate a tuturor  verificărilor prevăzute de lege pentru clarificarea în cel mai scurt  timp a tuturor împrejurărilor de fapt și de drept incidente în cauză.”\n\n\n\nToate informațiile apărute despre cazul Sorinei le găsiți le găsiți aici.\n"
<https://stiripentruviata.ro/si-csm-a-sesizat-inspectia-judiciara-pentru-a-ancheta-extragerea-fetitei-sorina-de-acasa-cu-mascatii/>